Βρυξέλλες, 30.11.2004

COM(2004) 770 τελικό

2003/0167 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251 παράγραφος (2) δεύτερο εδάφιο της συνθήκης ΕΚ όσον αφορά

την κοινή θέση του Συμβουλίου σχετικά με την έγκριση πρότασης κανονισμού του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα

2003/0167 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251 παράγραφος (2) δεύτερο εδάφιο της συνθήκης ΕΚ όσον αφορά

την κοινή θέση του Συμβουλίου σχετικά με την έγκριση πρότασης κανονισμού του Ευρωπαϊκού Κοινοβουλίου και του Συμβουλίου για την τροποποίηση του κανονισμού (ΕΟΚ) αριθ. 2913/92 του Συμβουλίου περί θεσπίσεως του κοινοτικού τελωνειακού κώδικα

1. ΙΣΤΟΡΙΚΟ

+++++ TABLE +++++

2. ΣΤΟΧΟΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Στόχος της πρότασης είναι η εξασφάλιση του νομικού πλαισίου και, κατ’ επέκταση, της δυνατότητας ταχείας εφαρμογής ενισχυμένων ελέγχων ασφάλειας των εμπορευμάτων που διέρχονται τα κοινοτικά σύνορα, περιλαμβανομένων των απαιτήσεων που συνδέονται με την αμερικανική πρωτοβουλία για την ασφάλεια των εμπορευματοκιβωτίων (Container Security Initiative - CSI), συμβαδίζοντας παράλληλα με τα μελλοντικά σχέδια για τα ηλεκτρονικά τελωνεία.

3. ΠΑΡΑΤΗΡΗΣΕΙΣ ΣΧΕΤΙΚΑ ΜΕ ΤΗΝ ΚΟΙΝΗ ΘΕΣΗ ΚΑΙ ΤΙΣ ΤΡΟΠΟΛΟΓΙΕΣ ΤΟΥ ΕΚ

3.1 Γενικές παρατηρήσεις

Η κοινή θέση, για την οποία επιτεύχθηκε πολιτική συμφωνία στις 18 Μαΐου 2004, ακολουθεί τις γενικές κατευθύνσεις της τροποποιημένης πρότασης της Επιτροπής. Οι τροποποιήσεις έγιναν προκειμένου να εξασφαλισθεί μεγαλύτερη σαφήνεια και να τεθούν οι βάσεις μιας περισσότερο ευέλικτης και κατάλληλης νομοθεσίας που θα επιτρέπει τη διατήρηση της ισορροπίας μεταξύ των τελωνειακών ελέγχων και της διευκόλυνσης του θεμιτού εμπορίου.

3.2 Εξέταση των τροπολογιών που πρότεινε το Ευρωπαϊκό Κοινοβούλιο σε πρώτη ανάγνωση

Στην κοινή του θέση, το Συμβούλιο δεν δέχθηκε όλες τις τροπολογίες που είχε προτείνει το Ευρωπαϊκό Κοινοβούλιο, αλλά 18 από τις 26 τροπολογίες που είχαν προταθεί από το Ευρωπαϊκό Κοινοβούλιο ενσωματώνονται, κατ’ αρχήν, στην κοινή αυτή θέση. Πρόκειται για τις τροπολογίες 1, 3, 4, 7, 11 έως και 23 και 26.

Το Συμβούλιο δεν έκανε δεκτές τις τροπολογίες με τις οποίες δεν συμφωνούσε η Επιτροπή

- τροπολογίες 2, 5, 6, 24 και 25, οι οποίες θα περιόριζαν τα νέα μέτρα στις εισαγωγές αλλά και τον ρόλο των τελωνείων κατά την εφαρμογή ελέγχων βάσει ανάλυσης κινδύνων όσον αφορά την ασφάλεια. Οι τροπολογίες αυτές απορρίφθηκαν διότι δεν ήταν σύμφωνες με τους στόχους της τροποποιούμενης νομοθεσίας·

- τροπολογία 9, εφόσον δεν είναι σύμφωνη με τη βελτιωμένη νομοθεσία, όσον αφορά τις διευκολύνσεις προς αξιόπιστες επιχειρήσεις, οι οποίες προβλέπονται στην κοινή θέση και

- τροπολογίες 8 και 10, οι οποίες δεν είναι σύμφωνες με την χρησιμοποιούμενη τροπολογία σε άλλες διατάξεις του τελωνειακού κώδικα.

3. 3 Νέες διατάξεις τις οποίες εισήγαγε το Συμβούλιο

Η κοινή θέση περιλαμβάνει περαιτέρω τροποποιήσεις, στις οποίες προέβη το Συμβούλιο, και οι οποίες αποβλέπουν στην ενίσχυση των θεμάτων που συνδέονται με την ασφάλεια, περιλαμβανομένης της απαίτησης σχετικά με την υποβολή διασαφήσεων πριν από την αναχώρηση των εμπορευμάτων (άρθρα 182α – 182δ), τα οποία είναι σύμφωνα με τη γενική προσέγγιση της Κοινότητας όσον αφορά την ασφάλεια των εξαγωγών προς όλες τις χώρες, και όχι μόνο προς εκείνες που επιβάλλουν πρόσθετα μέτρα ασφάλειας στις εισαγωγές, όπως οι ΗΠΑ, καθώς και με τα πρόσθετα έγγραφα του ΠΟΕ σχετικά με τις ευθύνες των μερών σε μια πλήρη διεθνή αλυσίδα εφοδιασμού.

Η κοινή θέση προβλέπει επίσης την υιοθέτηση ενιαίων κανόνων σε κοινοτικό επίπεδο, όπως για την υποβολή διασαφήσεων πριν από την άφιξη των εμπορευμάτων (άρθρα 36α – 36γ) και περιλαμβάνει σαφή ορισμό του ρόλου των τελωνείων (άρθρο 4), σύμφωνα με τα συμπεράσματα του Συμβουλίου σχετικά με το ρόλο των τελωνείων στην ολοκληρωμένη διαχείριση των εξωτερικών συνόρων.

Επιπλέον, η κοινή θέση δημιουργεί κατάλληλο πλαίσιο για ένα πρόγραμμα εξουσιοδοτημένων επιχειρήσεων (άρθρο 5α) μέσω του οποίου οι αξιόπιστες επιχειρήσεις θα μπορέσουν να επωφεληθούν από τη διευκόλυνση των εμπορικών συναλλαγών και το πιστοποιητικό ασφάλειας, πρωτοβουλία που υποστηρίζουν σε μεγάλο βαθμό τόσο τα κράτη μέλη όσο και οι επιχειρήσεις.

4 . ΣΥΜΠΕΡΑΣΜΑ

Η Επιτροπή είναι απόλυτα σύμφωνη με την κοινή θέση η οποία ενσωματώνει και βελτιώνει ορισμένες τροπολογίες του ΕΚ.